[{"text_idx": "#000001", "text": "Welsh medium Media and PR graduates have gone on to follow successful and varied careers in the media industry in Wales. Here three of those students Brengain Jones (Trainee Director at Cwmni Da) Osian Flaherty (Communications Officer at Transport Wales) and Sam Turton (self shooting assistant producer at Whisper TV) look back at their time studying with us and give a few words of advice for current students."}, {"text_idx": "#000002", "text": "Mae graddedigion Cyfryngau a Chysylltiadau Cyhoeddus y ddeng mlynedd diwethaf wedi mynd ymlaen i ddilyn gyrfaoedd llwyddiannus ac amrywiol ym myd y cyfryngau yng Nghymru. Yma mae tri o\u2019r myfyrwyr hynny, Sam Turton, Brengain Jones ac Osian Flaherty, yn edrych yn o\u0302l ar eu cyfnod yn astudio gyda ni."}, {"text_idx": "#000004", "text": "Pa raglenni / prosiectau wyt ti\u2019n gweithio arnyn nhw nawr? Dwi wedi gweithio ar amryw o raglenni, FFIT Cymru, Rybish, Deian a Loli ond bellach yn gwneud fy hyfforddiant ar Garddio a Mwy."}, {"text_idx": "#000005", "text": "Beth nes ti fwynhau am astudio yn Abertawe? Roedd \u2019na lot i fwynhau am astudio yn Abertawe (gormod i enwi pob un!) ond yn bendant roedd y cymorth a gefais yn wych! Ddim yn unig hynny roedd y cyfleoedd ar gael hefyd yn wych, fel cael cyfle i weithio yn adran PR Y Scarlets, ac roedd digon o offer i gael gwneud gwaith ymarferol!"}, {"text_idx": "#000006", "text": "Beth oedd y prif beth ddysges ti ar y cwrs? Y prif beth (sydd dal yn cael ei ddefnyddio gen i heddiw) yw technegau camera, a sut i gynnal cyfweliad!"}, {"text_idx": "#000007", "text": "Unrhyw gyngor i fyfyrwyr cyfredol? Gwnewch y mwyaf o unrhyw gyfle sydd ar gael i chi! A gofynnwch am help, mae\u2019r darlithwyr yna i helpu."}, {"text_idx": "#000009", "text": "Pa raglenni / prosiectau wyt ti\u2019n gweithio arnyn nhw nawr? Ar hyn o bryd mae Gweithredu Diwydiannol a\u2019r streiciau yn bwnc eithaf mawr o fewn byd y rheilffyrdd, fel y galwch ddychmygu! Fel ti\u0302m cyfathrebu rydym yn gweithio\u2019n galed bob dydd i wneud yn siw\u0302r ein bod yn dweud y pethau cywir i\u2019n cwsmeriaid a\u2019n cydweithwyr, gan gadw cydbwysedd rhwng cyfathrebu mewnol ac allanol. Yn bersonol, rydw i\u2019n gyfrifol am wneud llawer o waith fideo ar gyfer y cwmni, boed yn cefnogi timau o fewn y busnes gyda fideo mewnol sydd yn targedu ein cydweithwyr, neu\u2019n fideo sydd am gael ei defnyddio ar ein sianeli cyfryngau cymdeithasol er mwyn targedu cwsmeriaid."}, {"text_idx": "#000010", "text": "Beth nes ti fwynhau am astudio yn Abertawe? Rydw i wir yn teimlo\u2019n lwcus iawn i allu dweud fy mod i wedi astudio yn Abertawe. Fel rhywun nad oedd yn siw\u0302r os oedd bywyd prifysgol i mi, gwnaeth Abertawe ddatblygu i fod yn benderfyniad gorau fy mywyd, a\u2019r lle perffaith i mi. Nes i garu\u2019r astudiaethau a\u2019r swm enfawr o gyfleoedd sydd ar gael yno. Y peth pwysicaf ydy\u2019r bobl a staff. Cefais gyfle anhygoel i astudio\u2019r cwrs trwy gyfrwng y Gymraeg, ac ers gwneud y penderfyniad yna, roeddwn i\u2019n gwybod bod gen i gefnogaeth llawn adran sydd wir yn gofalu am eu myfyrwyr pob cam."}, {"text_idx": "#000011", "text": "Beth oedd y prif beth ddysges ti ar y cwrs? Roedd yr amrywiaeth o waith a phynciau yn anhygoel. Roedd pob modiwl yn wahanol i\u2019r llall, a pob un yn cynnig sgiliau byd go iawn rydw i wedi cario gyda fi mewn i\u2019r byd gwaith \u2013 rhywbeth rydw i\u2019n pwysleisio gydag unrhyw fyfyrwyr rydw i\u2019n siarad gyda nhw! O sgiliau rheoli argyfwng (Covid), rheoli gwefan, i sgiliau creu fideo, rydw i wedi defnyddio pob sgil ddysgais o fewn fy swydd ac yn ei briodoli i beth ddysgais yn y brifysgol."}, {"text_idx": "#000012", "text": "Unrhyw gyngor i fyfyrwyr cyfredol? Mwynhau\u2019r amser gymaint ag y gallwch, a cheisio amsugno gymaint o sgiliau o bob modiwl ac y gallwch. Mae\u2019n swnio fel cyngor eithaf generig, ond gallai ddim pwysleisio pa mor lwcus rydw i\u2019n teimlo wedi neud y cwrs wnes i, yn y brifysgol wnes i, a chael fy nysgu gan y bobl oedd o\u2019m cwmpas. Dwi\u2019n credu bod clywed mae rhywbeth yn mynd i fod yn dda ar gyfer eich dyfodol yn gallu neud i chi eisiau neud \u2018eye roll\u2019 fach weithiau oherwydd rydych yn fyfyrwyr ac mae\u2019n rhywbeth chi\u2019n clywed lot, ond wir \u2013 mae\u2019r sgiliau rydych yn dysgu yn y brifysgol yn mynd i gael eu defnyddio mewn BYWYD GO IAWN! Mae e wedi agor siwt gymaint o ddrysau/cyfleoedd i mi o fewn fy swydd sydd falle ond yn rhywbeth galla i wneud oherwydd beth ddysgais i yno."}, {"text_idx": "#000015", "text": "Pa raglenni / prosiectau wyt ti\u2019n gweithio arnyn nhw nawr? Ar hyn o bryd rydw i\u2019n paratoi i fynd mewn i gamp Rygbi Cymru ar gyfer y 6 Gwlad i ddilyn y ti\u0302m trwy eu hymgyrch. Rydw i hefyd yn gweithio ar ddarllediad yr Indigo Prem a rhaglen ddogfennol rygbi."}, {"text_idx": "#000017", "text": "Beth oedd y prif beth ddysges ti ar y cwrs? I fi y prif beth wnes i ddysgu ar y cwrs oedd sut i weithio dan amodau byd go iawn. Yn y diwydiant cyfryngau mae lot o\u2019r gwaith yn \u2018quick tunraround\u2019 ac o dan bwysau. Wrth astudio Cyfryngau a Chysylltiadau Cyhoeddus ges i flas o be fyddai hyn fel rhan o\u2019r cwrs."}, {"text_idx": "#000018", "text": "Unrhyw gyngor i fyfyrwyr cyfredol? Gwrandewch ar beth mae\u2019ch tiwtoriaid yn dweud wrthoch chi. Go iawn, mae beth mae nhw\u2019n dweud yn mynd i helpu chi lot yn y dyfodol."}, {"text_idx": "#000020", "text": "Follow the Mumbler on Twitter"}, {"text_idx": "#000023", "text": "Llundain yn cynnig cyfle cyfathrebu a rygbi i Carys / London offers communication and rugby for Carys"}]